1. **RAZRED (DSP)**
2. Danes sem ti pripravila kratko in zabavno zgodbico. Preberi jo. Razmisli in NARIŠI kakšno tvojo dogodivščino s hišnim ljubljenčkom.

**BISTROUMNI BOBI**

Aleš ima psa, ki mu je ime Bobi. Bobi je zelo bistroumen pes. Tako mislijo tudi vsi Aleševi prijatelji. A zakaj tako mislijo? Prisluhnite.

Neki dan je Alešev oče prišel v dnevno sobo in videl, da Bobi leži v njegovem naslonjaču. Šel je do okna, pogledal na vrt in zaklical: »Maček! Maček na našem vrtu!«

Bobi ni maral mačkov. Pognal se je iz naslonjača, skočil k oknu in zalajal. Medtem je oče hitro sedel v izpraznjen naslonjač.

Drugi dan sedi Alešev oče v naslonjaču in bere knjigo. Tedaj vstopi Bobi. Vidi ga, steče k oknu, se dvigne na noge in renči. Kaj se je zgodilo? Oče vstane in odide k oknu. Nikogar ni. Obrne se in kaj vidi? Bobi sedi v naslonjaču, veselo maha z repom in se smeje. Zares se smeje.



2. <https://www.highlightskids.com/games/my-first-hidden-pictures/happy-halloween>

Na tem linku te prosim, da poiščeš dobro skrite predmete v sliki. Zabavna igra in jo tudi že poznaš. Tukaj lahko rešiš še kakšno nalogo za urjenje pozornosti in koncentracije, vendar ne predolgo (največ pol ure).